# name
Estàs preparat per treballar en un laboratori?

# metadata.dc.description.abstract[].value
Els estudiants del Grau de Farmàcia inicien la docència pràctica en l’assignatura Iniciació al Treball de Laboratori. Els objectius d’aprenentatge d’aquesta assignatura són dotar als estudiants de coneixements sobre sistemes de qualitat integral als laboratoris químics i biològics i de gestió de residus, entre d’altres. Enguany s’ha posat a disposició de l’estudiant tota aquesta informació al Campus Virtual (CV-UB) per a que la puguin treballar de manera autònoma abans d’accedir per primer cop al laboratori. Els coneixements adquirits s’han avaluat mitjançant un qüestionari en línia, amb intents il·limitats. A més, el primer dia al laboratori s’ha realitzat un qüestionari i una enquesta d’opinió. En general, els estudiants (n=334) responen correctament les preguntes plantejades, exceptuant les corresponents a l’eliminació de residus. Pel que fa a l’opinió respecte als continguts del CV: han trobat útil la informació (3,3/4, sent 4 el major grau d’acord), creuen necessari adquirir aquests coneixements abans d’entrar al laboratori (3,7/4) i creuen haver assolit els continguts sobre qualitat (2,9/4), seguretat i prevenció de riscos (3/4), actuació davant d’emergències i primers auxilis (2,6/4) i eliminació de residus (2,6/4). Així doncs, aquesta experiència ha resultat útil per fer arribar als estudiants els coneixements imprescindibles per a treballar al laboratori.

# metadata.dc.rights[].value
cc by-nc-sa (c) Rodríguez Lagunas, Maria José et al., 2017

# metadata.dc.title[].value
Estàs preparat per treballar en un laboratori?